เรื่องร้องเรียน (ถนน,ร้องเรียน,เสียงรบกวน,คลอง) วันที่ 2023-01-16 06:59:04 — แขวงคลองชักพระ เขตตลิ่งชัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660001696

ขอให้แก้ไขปัญหาเสียงดังรบกวนจากการจัดการแข่งขันฟุตซอล บริเวณ สนามฟุตซอล ชื่อ WINNING SEVEN ถนนบางระมาด แขวงบางระมาด เขตตลิ่งชัน กรุงเทพมหานคร จุดสังเกตห่างจากตลาดน้ำคลองลัดมะยม ระยะทางประมาณ 3-4 ซอย (ไม่ทราบระยะทางแน่ชัด) อยู่ช่วงโค้งหักศอกของถนนบางระมาด (อยู่ช่วงกลางของถนนดังกล่าว) จากถนนกาญจนาภิเษกเข้าไประยะทางประมาณกว่า 2 กิโลเมตร จะพบกับตลาดน้ำคลองลัดมะยม จากนั้นให้ตรงไป (ไม่ทราบระยะทางแน่ชัด) จะพบกับทางโค้ง สนามฟุตซอลจะตั้งอยู่ด้านขวามือ (สนามฯ จะอยู่จากถนนยาวไปจนสุดคลองบางพรม) เนื่องจากมีการจัดการแข่งขันฟุตซอลที่สนามดังกล่าว ซึ่งจะมีเสียงดังรบกวนจากการแข่งขันและเสียงพากย์ระหว่างการแข่งขัน ผู้ร้องคาดว่า ลักษณะจะหันลำโพงกระจายเสียงเข้ามายังบ้านเรือนของประชาชนจึงมีเสียงที่ค่อนข้างดัง ในช่วงช่วงวันหยุดวันเสาร์-อาทิตย์ ตั้งแต่ช่วงเวลา 07.00 น. จะเป็นการทดสอบระบบเสียงและเริ่มเตรียมทำการแข่งขัน ซึ่งไม่สามารถทราบเวลาที่จะเลิกการแข่งขัน ขึ้นอยู่กับตารางจัดการแข่งขัน ประกอบกับผู้ร้องเคยแจ้งเรื่องร้องเรียน เหตุการณ์เสียงดังรบกวนนี้มาแล้ว แต่ปัจจุบัน (วันที่ 14 มกราคม 2566) ยังประสบปัญหาเช่นเดิม ส่งผลให้ผู้ร้องและประชาชนในพื้นที่ได้รับความเดือดร้อนเป็นจำนวนมาก (ไม่ทราบจำนวนประชาชนที่ได้รับความเดือดร้อนที่แน่ชัด) ประสบปัญหามาเป็นระยะเวลาเกือบ 4 ปี ประสงค์ให้ทางหน่วยงานที่รับผิดชอบแก้ไขปัญหาอย่างเชิงลึกเพื่อจะได้ไม่เกิดปัญหาซ้ำซ้อนอีก 
หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก

ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111 #1555 #citydata